o
Hei! Olen Risto Huvila.
On ilo toivottaa tervetulleeksi vieraamme Peter Briscoe.
Hei! On kiva olla täällä.
Samoin. Kuka on Peter Briscoe?
Olen hollantilaistunut britti. Hieman outo yhdistelmä.
Olen asunut Hollannissa 35 vuotta.
Muutin sinne alunperin kemian alan töihin.
Yritykseni lähetti minut Lontoosta Hollantiin perustamaan tytäryhtiön.
Menin naimisiin hollantilaisen kanssa. Meillä on 3 tytärtä -
ja yksi tyttärentytär, joka on silmäteräni.
Olen kristitty. Tulin uskoon 16-vuotiaana.
Olen Herran oppikoulussa.
Työskentelet Crown Financial Ministries -järjestössä.
Kerro siitä.
Järjestön nimi, Crown eli kruunu, -
merkitsee Jeesuksen herruutta elämässämme.
Kristityn elämässä yksi alue usein unohtuu.
Se on talouden alue.
Haluamme opettaa ihmisiä elämään uskoa todeksi talouselämässä -
ja kertoa, mitä Jumala sanoo taloudenhoidosta.
Rahasta ei juurikaan kuule opetusta.
Monissa kulttuureissa sitä pidetään yksityisasiana.
Jumalalla on paljon sanottavaa talousasioista.
Yksi järjestömme perustajista tutki asiaa Raamatusta.
Hän löysi 2350 jaetta, joissa käsiteltiin omaisuutta ja rahaa.
Sen täytyy olla tärkeää Jumalalle.
Se on iso luku. Onko siellä jotakin muuta vastaavaa?
En usko.
Rukouksesta ja uskosta, jotka sentään ovat tärkeitä aiheita, -
on kummastakin 200 jaetta.
Se on kymmenen kertaa enemmän.
Sen täytyy olla siis melko tärkeä aihe.
Aloitit työn järjestössä 2007.
Vasta hiljattain. Olen kylläkin soveltanut periaatteita koko ikäni.
Olet kulkenut pitkän matkan.
Aloitit kemistinä.
Sitten siirryit liike-elämään. Kerro hieman siitä.
Jumala on johdattanut kulkuani.
Aloitin kemian alan yrityksen johdossa.
Uraani aloittaessani minulla oli kaksi tavoitetta.
Halusin tulla kemian alan yrityksen johtajaksi ennen 30 vuoden ikää.
Toiseksi halusin olla taloudellisesti vapaa 50-vuotiaana.
Se toteutui, mutta täysin odottamattomasta näkökulmasta.
Käsitin, ettei taloudellinen vapaus liity tilillä olevan rahan määrään.
Vapaus tulee siitä, keneen luottaa huolenpitäjänä.
Huomasin, että se on Jumala.
Ennen kuin sukellamme siihen, -
kemian alan yrityksestä siirryit kristilliseen järjestöön.
Nuorena kolmekymppisenä liikemiehenä koin paljon paineita.
Se oli aika raskasta.
Kemian alalla oli öljykriisi.
Piti tehdä pitkää päivää kovien paineiden alla.
En tiennyt, miten yhdistää usko ja työelämä.
Tapasin kristittyjä liike-elämässä toimivia, -
joilla oli sama ongelma.
Perustimme CBMC:n alayhdistyksen.
Kokoonnuimme rukoilemaan toistemme puolesta -
ja auttamaan toisiamme soveltamaan Raamattua käytännön työelämässä.
Siirryin järjestön palvelukseen kokoaikaisesti.
Se oli vuonna 1996.
Kun kommunismi romahti, -
sait Herralta näyksi uudenlaisen työn.
Kommunismi romahti. Itä-Eurooppa avautui taloudelle.
Kristillinen liikemiesverkosto meni entisiin kommunistimaihin -
auttamaan ihmisiä yritysten perustamisessa -
ja opettamaan kristillistä liike-elämän etiikkaa.
Perustimme Europartners-järjestön.
Siihen kuuluu 30 järjestöä Euroopan eri maista.
Se kokoaa kristittyjä, -
jotka haluavat elää uskoa todeksi liike-elämässä.
Tapasimme tuon järjestön parissa ensi kertaa vuonna 1993.
Aika on kulunut niin nopeasti.
Toimit Europartners- järjestössä 12 vuoden ajan.
Kun katselet vuosia taaksepäin, miten näet tuon ajan?
Se oli mielenkiintoista aikaa.
Autoimme liike-elämässä toimivia kristittyjä järjestäytymään.
He vaikuttavat asuin- ja työskentelypaikkakunnillaan.
He pyrkivät noudattamaan Raamatun periaatteita liike-elämässä.
He yrittävät myös voittaa liike-elämässä toimivia Jeesukselle
Olen kiitollinen siitä, että työmme on koskettanut monia, -
koska Jumala on vaikuttanut.
Sitten koitti uusi vaihe, joka vei sinut korkealle.
Jumala vei minut takaisin yritysmaailmaan.
Luovuin johtotehtävistä Europartnersissa.
Jumala pyysi minua johtamaan yritystä, -
joka on erikoistunut avaruuslentoihin.
Muuan ystäväni sairastui. Hän etsi itselleen sijaista.
Sijaisuus kesti 5 vuotta.
Se oli hienoa aikaa.
Koulutimme astronautteja käyttämään -
eurooppalaisten yliopistojen ja yritysten kehittelemiä tuotteita -
kansainvälisellä avaruusasemalla.
Pystyitkö soveltamaan Raamatun ja Jumalan periaatteita?
Sain mahdollisuuden soveltaa käytännössä opetuksiani.
Miten se sujui?
Meillä oli hyvin vaikeaa vuonna 2006.
Euroopan avaruusjärjestö kilpailutti uudelleen sopimuksemme.
Koska sopimuksissa liikkui paljon rahaa, -
kilpailu oli kovaa.
Siihen liittyi paljon laitonta toimintaa.
Yrityksemme huippuosaajia yritettiin kaapata muualle -
lupaamalla heille suuria palkkioita.
Meitä yritettiin lahjoa.
Oli paljon valehtelua ja huijaamista.
Rukoilimme päivittäin, että Herra varjelisi meitä.
Rukoilimme Häneltä vahvistusta siihen, -
että menestyä voi myös ilman vilppiä.
Koimme sinä aikana, että Jumala toimi kauttamme.
Pystyimme johtamaan yritystä eettisesti kestävällä pohjalla.
Olivatko kaikki yrityksessä kristittyjä?
Ei, meitä oli 2. Työntekijöitä oli yhteensä noin 50.
Me kristityt kokoonnuimme rukoilemaan viikoittain.
Rukoilimme kumpikin tykönämme päivittäin.
Sijaisuus kesti viisi vuotta.
Sitten palasit Jumalan leipiin.
Yritys lopulta myytiin. Olimme tehneet hyviä sopimuksia.
Yritys oli arvokas.
Minun oli aika siirtyä eteenpäin.
Liityin Crown-järjestöön.
Ensi kerran tutustuin Crowniin vuonna 1985.
Etsin materiaaleja ja työkaluja, -
joissa opetetaan Raamatun ohjeiden soveltamista työelämässä.
Crown-järjestöllä on ohjelma, Business by the Book, -
jossa pohditaan liike-elämää Raamatun periaatteiden valossa.
Siinä opetettiin käytännönläheisesti, -
miten hoitaa taloutta ja henkilöstöasioita -
ja miten tehdä vaikeita päätöksiä johtajana.
Silloin tutustuin Crowniin ensi kertaa.
Opetus auttoi minua sisällyttämään Raamatun viisauksia liike-elämään.
Crownissa on pääasiassa kyse rahasta. - Aivan.
Ja Raamatusta. - Juuri niin.
Mitkä ovat avainteemoja, joita haluat jakaa kanssamme?
Perusasiat ovat hyvin yksinkertaisia.
Jumala omistaa kaiken.
Hän on Luoja ja kaiken ylläpitäjä.
Raamatussa sanotaan, että meidät on ostettu -
Jeesuksen kalliilla verellä.
Jumalalle kuuluu kaikki, mitä meillä on.
Rohkaisemme kaikkia luovuttamaan kaiken Jumalalle: -
rahamme, yrityksemme, uramme, tavoitteemme ja perheemme.
Se on hyvin vapauttava ajatus.
Ellei omista mitään, ei voi menettääkään mitään.
Minun tehtäväni on hallita Jumalan resursseja uskollisesti.
Se on ydinopetuksemme.
Jumala omistaa kaiken.
En ole kuullut kovin usein opetuksia tästä aiheesta.
Olitko sinä kuullut opetuksia tästä aiheesta, -
ennen kuin liityit Crowniin?
Hyvin vähän.
Antamisesta opetetaan joskus.
Meitä kehotetaan antamaan pieni osa varoistamme, ehkäpä 10 %.
Ei opeteta, miten hallita taloutta kokonaisuutena.
Raamatussa kuitenkin puhutaan siitä paljon.
Raamatussa opetetaan rahankäytöstä ja oikeasta elämäntavasta.
Raamatussa pohditaan, miten paljon on riittävästi.
Se on vaikea mutta tärkeä kysymys.
Meille on opetettu kymmenyksistä.
Sinä puhut sadasta prosentista.
Siinä on iso ero.
Millaista opetusta Crownilla on?
Teillä on monenlaista materiaalia.
Liike-elämän työkalujen lisäksi -
meillä on työkaluja kaikille uskoville.
Haluamme, että uskovilla on riittävä varustus, -
jotta he voivat soveltaa Jumalan periaatteita elämässään.
Meillä on tuotteita aviopareille, -
jotka saattavat kinastella raha-asioista.
Alankomaissa yleisin avioeron syy on talousasiat.
3:ssa erossa 5:stä syy on rahaan liittyvissä riidoissa.
Järjestämme aviopareille talouskoulutusta.
Tuotamme materiaalia pienryhmille siitä, -
mitä Jumala sanoo rahasta ja rahankäytöstä.
Olemme hiljattain laatineet opetussarjan.
Ainakin Hollannissa velkaantuminen on iso ongelma.
Se vain kasvaa.
Hollannissa on 250 000 ylivelkaantunutta kotitaloutta.
Yhtä hyvin uskovat kuin ei-uskovatkin velkaantuvat.
Velkaantuneet eivät ole vapaita.
Raamatussa opetetaan, että velka orjuuttaa.
Velkaantunut ei ole vapaa rakastamaan lähimmäistään, -
käyttämään rahaa eikä elämään vapaana huolista ja peloista.
Meillä on Raamatun kertomukseen perustuva opetusvideo leskestä, -
joka oli velkaantunut, koska hänen miehensä oli kuollut -
ja jättänyt hänelle paljon velkaa.
Velkojat tulivat vaatimaan rahojaan takaisin.
Leski ei pystynyt maksamaan.
Velkojat uhkasivat ottaa lesken lapset orjiksi.
Leski pyysi apua Jumalalta ja profeetta Elisalta.
Elisa pyysi leskeä tuomaan kaiken, mitä tämä omisti.
Katsotaan katkelma opetusvideolta.
Siitä käy ilmi, mitä Raamatussa sanotaan velasta.
Katsotaan pari minuuttia kestävä katkelma.
JERUSALEM 850 eKr.
Minun mieheni, sinun palvelijasi, on kuollut.
Elisa!
Nyt velkoja aikoo viedä lapseni orjikseen.
Elisa!
Minulla ei ole mitään.
Mitä sinulla on talossasi? - Ei mitään.
Vain hieman öljyä.
Tuo se minulle!
JUMALA PITÄÄ AINA HUOLEN OMISTAAN...
Lainaa naapureiltasi tyhjiä astioita niin paljon kuin voit.
...JOSKUS YLILUONNOLLISIN TAVOIN.
Kaada kaikkiin astioihin öljyä ja siirrä täysi astia aina syrjään.
Tuokaa nopeasti uusi ruukku!
FORIAM ja CROWN FINANCIAL MINISTRIES esittävät...
Kiitos!
LESKI JA ÖLJY, 2. KUN 4:1-7
TULOSSA 2009
Jopas jotakin! Vaikuttavaa!
Tämä on teidän tuotantoanne. - Niin
Crown on tuottanut 6-osaisen opetussarjan, -
jossa rahaa ja omaisuutta tarkastellaan Jumalan näkökulmasta.
Mikä on ohjelmien tarkoitus? Näimme parin minuutin katkelman.
Jokainen osa kestää noin 10 minuuttia. - 20 minuuttia.
Esimerkiksi tässä opetuksessa kysytään, mitä ihmisellä on.
Ahdingossa ihmiset ajattelevat aina, mitä heiltä puuttuu.
Ei ole tarpeeksi tuloja. Velkojia on liikaa.
Naisella oli vähän öljyä. Hän antoi sen Jumalalle.
Jumala moninkertaisti sen yliluonnollisella tavalla.
Tämä on esimerkki siitä, miten Jumala toimii yliluonnollisesti -
ja vapauttaa ihmisen.
Omaisuus voi olla mitä tahansa.
Kyllä, kunhan asetamme sen Jumalan käsiin -
ja annamme Hänen käyttää sitä.
Yksi kysymys Jumalalle antamisesta.
Talouskriisi ravistelee koko maailmaa.
Olen keskustellut eri ihmisten kanssa.
Voinko antaa Jumalalle, jos minulla maksamattomia laskuja?
Hyvä kysymys.
Jeesus vastasi fariseuksille, jotka kysyivät verojen maksamisesta: -
"Anna keisarille se, mikä on hänen, ja Jumalalle se, mikä on Jumalan."
Valtio ottaa enempiä kyselemättä palkasta tietyn summan.
Ensihedelmän - Aivan
Myös Jumalalle kuuluu ensihedelmä kaikesta, mitä meillä on.
Neuvot antamaan verojen jälkeen seuraavan osuuden Jumalalle.
Mielestäni ennen veroja.
Suomessa valtio vie ensin tietyn prosenttiosuuden.
Sen jälkeen alamme jakaa nettopalkasta.
Mielestäni pitäisi antaa vähintään kymmenykset bruttotuloista.
Jumala saa osuutensa ensin. Sitten valtio saa omansa.
Uskovat, jotka ovat noudattaneet tätä periaatetta, -
ovat aina tulleet siunatuiksi eivätkä ole kärsineet puutetta.
Näkemykset eroavat toisistaan sen mukaan, -
maksetaanko kymmenykset netto- vai bruttopalkasta.
Sinä kannatat bruttopalkasta maksamista.
Ajattelen, että ihmisten pitäisi kasvaa anteliaisuudessa.
Jumala näkee sydämet ja sen, onko ihminen valmis kasvamaan.
Opetustemme tavoite onkin auttaa ihmisiä kasvamaan -
ja kokemaan antamisen siunauksia.
Mikä on mielestäsi Jumalan suunnitelma uskovien varalle -
talouden alueella?
Uskon, että Jumala haluaa vapauttaa ihmisiä.
Vapauttaminen on paras asia, minkä voi tehdä toiselle.
Autamme ihmisiä vapautumaan taloudellisista taakoista.
Jeesus sanoi, että meistä tulee Hänen opetuslapsiaan, -
jos pysymme Hänen sanassaan.
Tulemme tuntemaan totuuden, ja totuus vapauttaa meidät.
Taloudellinen vapaus tulee Jumalan totuuksien tuntemisesta.
Haluamme opetuksellamme vapauttaa ihmisiä, -
jotta he voivat nauttia kaikesta, mitä Jumala haluaa antaa heille.
Seurakunnista suuri osa on rahapulassa.
Niillä ei ole rahaa toimintaansa.
Onko tämä ratkaisu myös tähän ongelmaan?
Vähitellen.
Kun ihmiset kasvavat anteliaisuuden alueella, -
he alkavat antaa enemmän. Seurakuntien tulot kasvavat.
Olette tehneet tutkimuksen Yhdysvalloissa. Kerro siitä.
Tutkimme 1400 ihmistä, jotka olivat kurssillamme.
Vuoden kuluttua perheet antoivat 2500 dollaria enemmän kuin aiemmin.
Niin paljon! - Aivan.
Perhettä kohti. - Niin.
Jos seurakunnassa on 200 perhettä...
Tulot kasvavat melkoisesti.
Luulen monien pastorien kiinnostuvan.
Olisi varaa maksaa kunnon palkkaa.
Miten pastorit Suomessa ovat ottaneet vastaan tämän sanoman?
He ovat olleet innoissaan.
Yksi pastori sanoi: "Minun pitää toimittaa ensin oma taloni."
"En ole elänyt Raamatun periaatteiden mukaisesti."
Mies oli hyvin rehellinen.
Se oli hänelle uskonaskel.
Moni on ollut kiinnostunut.
Haluamme auttaa seurakuntia -
tarjoamalla materiaaleja raamattupiireille ja pienryhmille.
Autamme ihmisiä valmentamaan toinen toistaan -
ja vapautumaan taloushuolista, -
jotta he olisivat vapaita palvelemaan Jumalaa.
On hienoa, että Crown tekee yhteistyötä seurakuntien kanssa.
Tulit Suomeen mielessäsi tietty tarkoitus.
Olemme tavallaan seurakuntien materiaalipankki.
Tulimme tekemään Crown-työtä tunnetuksi pastoreille.
Halusimme tietää, onko nyt sopiva aika tulla Suomeen.
Haluamme kartoittaa, -
miten opettaa suomalaisille näitä asioita parhaiten.
Emme halua tuoda vierasta kansainvälistä ohjelmaa.
Haluamme kehittää Suomessa opetusta suomalaisille.
Tuomme esiin periaatteita ja peruskäsityksiä.
Toivomme, että suomalaisista koostuva ryhmä -
muokkaa opetuksesta Suomen oloihin sopivan.
Crown toimii monessa Euroopan maassa.
Toimimme 22 maassa Euroopassa.
Mikä on näkysi? Millainen on Suomi kolmen vuoden kuluttua?
Haluamme, että Suomen jokainen uskova -
elää uskollisesti Jumalan periaatteiden mukaisesti -
elämänsä jokaisella osa-alueella.
Näkyni on, että lapset käyttävät rahaa viisaasti jo 5-vuotiaana.
Lapsetkin alkavat antaa kymmenyksiä seurakunnalle.
Puolisot suunnittelevat yhdessä talouttaan ja rukoilevat -
eivätkä riitele.
Yrityksiä johdetaan tavalla, joka edistää Jumalan valtakuntaa.
Jumala kasvattaa seurakuntaa Suomessa.
Seurakunta tarvitsee lisää rahaa.
Näen, että rahavarat vapautuvat Jumalan valtakunnan käyttöön.
Opimme elämään valtakunnan periaatteiden mukaisesti -
sen sijaan, että eläisimme maailmallisesti.
Olemme nähneet, mihin se johtaa.
Uskon opetuksiinne tutustuneena, -
että tulemme näkemään hienoja asioita tulevina vuosina.
Talouskriisin vaikutukset tuntuvat monissa suomalaisperheissä.
Jokainen tuntee jonkun, jolla on taloushuolia.
Rukoilisitko lopuksi näiden ihmisten puolesta?
Kyllä, mielelläni.
Herra, Jumala, kiitos, että kaikki on Sinun.
Sanot Psalmissa: "Maa on Herran, ja kaikki, mitä siinä on."
Paavali sanoo, että meidät on ostettu kalliilla hinnalla.
Auta meitä antamaan kaiken takaisin sinulle, -
niin että Sinä voit antaa jälleen meille.
Auta niin, että meistä tulee uskollisia taloudenhoitajia.
Moninkertaistat kaiken, mitä asetamme käsiisi.
Vaikuta niin, että seurakunta- ruumiisi kasvaa -
tässä ihanassa Suomen maassa. Jeesuksen nimessä, aamen.
Kiitos, että olit ohjelmassamme. - Kiitos, että sain olla täällä.
Suomennos: Marianne Tenetz